ועדת הכספים, כנסת 18, פרוטוקול מספר 251, 2009-12-28 13:00

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2009.

שלומית נקש: מחזירים לנגב ולגליל 2 מיליון שקלים וקיבלנו את זה כהשתתפות.

שלומית נקש: זה רק תיקון טכני.

משה גפני: אנחנו מצביעים.

משה גפני: ה צ ב ע ה פניות מספר 759 ו-760 – אושרו פה אחד

צחי דוד: פנייה 766 היא העברה ממשרד החינוך למשרד התרבות בסעיפי פעולות ותרבות וסעיף תרבות תורנית, מוסדות.

משה גפני: אנחנו מצביעים.

משה גפני: ה צ ב ע ה פניות מספר 765 ו-766 – אושרו פה אחד

יואב גרדוס: שינויים פנימיים בסעיף תשלום הריבית.

יואב גרדוס: זה בהתאם לתחזית מעודכנת לסוף שנה של החשב הכללי.

משה גפני: אנחנו מצביעים.

משה גפני: ה צ ב ע ה פנייה מספר 767 – אושרה פה אחד

שירה גרינברג: הפנייה הזו נועדה לתקצב כ-10.7 מיליון שקלים לנושא מוסדות תורנים ייחודיים.

משה גפני: תרבותיים ייחודיים.

שירה גרינברג: כן.

שירה גרינברג: הנושא הזה הוא עבור תשלום ל-ס"ט מכיוון שהתקנות של משרד החינוך התעכבו ובעצם הן יובאו השבוע.

שירה גרינברג: המוסדות האלה לא קיבלו תקצוב ואנחנו נותנים להם עכשיו את התקצוב.

שירה גרינברג: בנוסף לכך יש שינויים פנימיים בתקציב שזה לנושאים של 5 מיליון שקלים לתרבות יהודית ועוד 2 מיליון שקלים לטובת חידוש מבנים.

שירה גרינברג: זה בתקציב הפיתוח של משרד החינוך.

משה גפני: אנחנו מצביעים.

משה גפני: ה צ ב ע ה

משה גפני: פניות מספר 770, 771, 774

צחי דוד: פנייה מספר 771, העברה של מיליון שקלים.

משה גפני: יש כאן שלוש פניות.

צחי דוד: 771 היא המקבילה.

משה גפני: אבל אלה הפניות עליהן אנחנו מדברים.

צחי דוד: כן.

צחי דוד: פנייה מספר 771 היא העברה של מיליון שקלים לתמיכה בפעולות תרבות במשרד התרבות.

צחי דוד: ההעברה היא מתקציב הרזרבה.

צחי דוד: פנייה מספר 774 היא בסך 200 אלף שקלים לטובת בתי עלמין עתיקים במשרד הדתות.

משה גפני: אנחנו מצביעים.

משה גפני: ה צ ב ע ה

משה גפני: פניות מספר 775 ו-776

שירה גרינברג: הפנייה הזו בעצם נועדה לתקצוב מיליון שקלים לתנועות נוער עולמיות.

פניה קירשנבאום: יש לי שאלה.

פניה קירשנבאום: היו סיכומים לפיהם לתנועות הנוער העולמיות יעברו 5 מיליון שקלים בסך הכל.

פניה קירשנבאום: את יודעת על כך?

שירה גרינברג: לא.

שירה גרינברג: אני יודעת רק על התקצוב הזה.

פניה קירשנבאום: מאיפה זה מגיע?

שירה גרינברג: זה מגיע מרזרבה שאני מעבירה למשרד החינוך.

פניה קירשנבאום: במסגרת הדיונים על התקציב, היה סגור שכל מפלגות הקואליציה, כל אחת ממפלגות הקואליציה, תיתן מיליון שקלים לטובת תנועות הנוער העולמיות והכסף יתחלק לפי הקריטריונים לפיהם הכסף מחולק בדרך כלל.

פניה קירשנבאום: בכל התקופה הזו שאלנו מה קרה עם הכסף שהובטח למפלגות שיעבור והוא לא עבר.

פניה קירשנבאום: הייתה שאלה כזאת ופתאום אני רואה שיש העברה של מיליון שקלים, אבל אלה לא חמישה מיליון שקלים אלא מיליון שקלים ואם המיליון שקלים הזה יחולק, אין לו שום משמעות.

פניה קירשנבאום: תנועת נוער שתקבל 60 אלף שקלים או 100 אלף שקלים, זה כאילו שמו כסף אבל לא שמו אותו.

פניה קירשנבאום: אם היו חמישה מיליון, היו מחלקים לפי הקריטריונים והיו יכולים לעשות איזושהי פעילות.

פניה קירשנבאום: אני רואה שמעבירים מיליון שקלים, אבל אני לא יודעת מהיכן ואני אפילו לא יודעת לומר של מי כביכול הכסף.

פניה קירשנבאום: אני גם שואלת היכן בסופו של דבר עוד ארבעה מיליון שקלים, ואנחנו בשבוע האחרון של השנה.

משה גפני: אני יכול לענות לך באופן חלקי.

משה גפני: למיטב ידיעתי הועבר כסף לתנועות הנוער העולמיות וזה לא הכסף היחיד.

משה גפני: מעורבים בזה גורמים רבים נוספים, גם באישור התקציב וגם לאחר מכן.

משה גפני: הועבר כסף.

משה גפני: אני עשיתי כאן בדיקה האם זה באמת עבר לתנועות הנוער העולמיות ולטענת אנשים מוסמכים שעסקו בעניין הזה, הכסף עבר.

פניה קירשנבאום: אני בדקתי עם תנועת עזרא והם טוענים שהם לא קיבלו שום דבר.

משה גפני: אני אדבר אתך לאחר הדיון משום שאני באמת לא בטוח במה שאני אומר.

משה גפני: אני הלכתי לבדוק את זה משום שפנו אלי רבים מחברי הכנסת, חלק מחברי הוועדה אבל לא רק חברי הוועדה.

משה גפני: לכן הלכתי לבדוק את זה והטענה המרכזית היא שהכסף כן עבר.

משה גפני: אמר לי אחד מחברי הכנסת שאיננו חבר הוועדה שהוא בדק עם תנועת עזרא.

משה גפני: אני לא חושב שאנחנו צריכים לעכב את הפנייה הזאת.

פניה קירשנבאום: לא אמרתי לעכב אלא אני רוצה לבדוק את העניין הזה.

משה גפני: זה שעבר כסף, על זה אין ויכוח.

משה גפני: למה זה לא הגיע באופן מדויק, אני לא יודע לענות אבל אני אדבר אתך אחר כך ואני אומר לך מה האינפורמציה שידועה לי.

משה גפני: אנחנו מצביעים.

משה גפני: ה צ ב ע ה פניות מספר 775 ו-776 – אושרו פה אחד

צחי דוד: מדובר בהעברה של 400 אלף שקלים מהרזרבה למשרד השיכון להשתתפות בהקמת מבני ציבור בהתאם לקריטריונים המקובלים במשרד השיכון.

משה גפני: אנחנו מצביעים.

משה גפני: ה צ ב ע ה פניות מספר 777 ו-778 – אושרו פה אחד

סימן טוב: הפנייה התקציבית נועדה לאפשר תקצוב של סיכום תקציבי בנושא מענקי האיזון.

משה גפני: יש איזו רשימה לאיזה רשויות הכסף מועבר?

סימן טוב: כן.

סימן טוב: יש רשימה.

משה גפני: אני דיברתי עם מנכ"ל משרד הפנים על שדרות.

סימן טוב: קיימת רשימה.

פניה קירשנבאום: אין כאן רשימה.

סימן טוב: זה מבוסס על רשימה.

סימן טוב: מדובר בתוספת של 60 מיליון שקלים למענקי האיזון.

סימן טוב: בעוד כמה דקות משרד הפנים אמור להגיע עם הרשימה המעודכנת.

משה גפני: אתה מגיע עם רשימה?

סימן טוב: משרד הפנים שולח עכשיו רשימה מעודכנת שאמורה להגיע לכאן בדקות הקרובות.

משה גפני: מה אתם אומרים?

ציון פיניאן: אני מבקש להגיש רביזיה עד שנראה את הרשימה.

משה גפני: בסדר.

משה גפני: אנחנו מצביעים.

משה גפני: ה צ ב ע ה

ציון פיניאן: אני מבקש רביזיה.

משה גפני: חבר הכנסת פיניאן מבקש רביזיה.

אריאל קטן: המשרד לשירותי דת.

אריאל קטן: הוספת תקן.

אריאל קטן: המשרד קלט עובד של מע"צ ורק עכשיו הוא מקבל את התקן שלו.

אריאל קטן: יש כאן גם השלמות לתפעול של המשרד ושל לשכת השר.

משה גפני: אבל כבר בשבוע שעבר אישרנו ללשכת השר.

אריאל קטן: יש עכשיו תוספת ללשכת השר.

סימן טוב: התקנות של לשכת השר נמצאות במשרד ראש הממשלה.

סימן טוב: הן לא באחריותנו כרגע.

משה גפני: חבר הכנסת מיכאלי, אתה הרי משפטן, לא צריך להזמין לפנייה הזאת את מנכ"ל מע"צ?

משה גפני: בכל זאת לוקחים לו עובד.

משה גפני: אנחנו מצביעים.

משה גפני: ה צ ב ע ה פנייה מספר 339 – אושרה פה אחד אני מבקש רביזיה על הפנייה הזאת.

אריאל קטן: בזמן פירוק המשרד לשירותי דת, הועברו שישה תקנים למשרד השיכון.

אריאל קטן: כאשר המשרד הוקם מחדש, חזרו חמישה עובדים ואחד נשאר במשרד השיכון.

אריאל קטן: עכשיו מעבירים לנו את התקן של אותו עובד.

משה גפני: אנחנו מצביעים.

משה גפני: ה צ ב ע ה פניות מספר 409 ו-410 – אושרו פה אחד אני מבקש רביזיה על הפניות האלה.

משה גפני: אלה רביזיות טכניות כי אני רוצה לבדוק כמה דברים.

משה גפני: תודה רבה.

משה גפני: הישיבה נעולה.